
Naslov: Zapleti pri imenovanju direktorja CPT
Napoved za voditelja:

V preteklem letu je svet zavoda Centra za podjetništvo in turizem Krško na razpisu za direktorja izbral Božidarja Resnika, nekdanjega direktorja komunalnega podjetja Kostak, kot najprimernejšega kandidata. Dosedanji direktor Franc Černelič, ki to funkcijo opravlja že dva mandata, je zato podal pritožbo, da je eden od članov sveta – Silvester Krošelj povezan z Resnikom in da bi se moral izločiti pri glasovanju, ker obstaja sum korupcije. Krški občinski svet Resnikovega mandata zato ni potrdil. Zdaj pa je Protikorupcijska komisija ugotovila, da se temu članu ne bi bilo treba izločiti zaradi dolžniškega razmerja, ki ga ima Resnik z njegovim očetom. Ob tem pa je bil razpis že ponovljen.
T- Iz Krškega GORAN ROVAN /

X- Snemalec in montažer Tomi Naglič /

Nekdanji direktor Kostaka se je lani javil na razpis za direktorja Centra za podjetništvo in turizem Krško.
T- BOŽIDAR RESNIK /
»Bil sem izbran s strani sveta zavoda, vendar se je zataknilo na občinskem svetu, ker so to točko umaknili z dnevnega reda, oziroma niso dali soglasja, zaradi suma korupcije enega izmed članov sveta zavoda. Menim, da je nekorektno, da se tudi moje ime povezuje z korupcijo, nekaj takih člankov je bilo objavljenih.«
Zdaj je Resnik od KPK dobil odgovor, da izločitev Silvestra Krošlja ne bi bila potrebna. Zato Krošelj zaradi blatenja dobrega imena že razmišlja o tožbi.

T- SILVESTER KROŠELJ /
X- nekdanji član sveta zavoda CPT /

»Razmišljam o tem, ker razplet je zdaj pokazal ravno to, kar sem jest takrat govoril, da tle popolnoma, da tle ni noben sum na korupcijo, ker posel, ki ga ima moj oče z Božidarjem je popolnoma transparenten in pravno speljan.«
Na krški občni zatrjujejo, da so zgolj upoštevali predlog komisije za volitve in imenovanja in točke o imenovanju sploh niso obravnavali.
T- ANA SOMRAK /
X- podžupanja občine Krško /

»Na občinski svet je prišel predlog tisti dan, da se ta točka umakne z dnevnega reda zaradi tega, ker je bil sum konflikta interesov pri sami izbiri, zato sem dala kot predsedujoča občinskega sveta to točko na glasovanje in bila je izglasovana, da se točka umakne z dnevnega reda, zato o tem tudi nismo nič govorili in te točke nismo obravnavali.«
Zanimivo pri tem pa je, da se je Resnik prijavil tudi na ponovljen razpis in pri enakih razpisnih pogojih ni več ustrezal. V tem času se je spremenila tudi sestava sveta, tako da je bil tokrat spet izbran dosedanji direktor Franc Češnovar. Ker bo tudi njega moral potrditi občinski svet, pa nekateri že napovedujejo, da se pri tem utegne zaplesti in bodo razpis morali spet ponoviti.
